Συζήτηση:Πινακίδες οδοσήμανσης στην Ελλάδα

message: Νομίζω ότι τα Wikimedia Commons είναι πιο κατάλληλα ως χώρος για μια τέτοια σελίδα. --C Messier 17:41, 1 Ιουνίου 2014 (UTC)
Δεν νομίζω, καθώς υπάρχουν λήμματα για πινακίδες οδοσήμανσης, παντού στον κόσμο. Ψάξε το στις ξενόγλωσσες ΒΠ.--JTE Dimandix (συζήτηση) 12:16, 8 Μαΐου 2018 (UTC)
replies: text: Είμαστε πανέξυπνοι εμείς στην Ελλάδα. Και ενώ όπως λέει ο φίλος παραπάνω όλες οι ξενόγλωσσες εκδόσεις περιλαμβάνουν και συο "κύριο μέρος" τους και τις εικόνες των πινακίδων, συμπεριλαμβανομένων των ελληνικών, εδώ έχουμε ένα σχεδόν άχρηστο άρθρο. Εύγε! 178.147.112.111 20:37, 1 Αυγούστου 2023 (UTC)
thread_title:  Μετακίνηση στα Commons 

message: Εάν είναι δυνατό να προστεθούν τα υπόλοιπα σήματα που λείπουν. 2.84.15.208 15:43, 18 Νοεμβρίου 2018 (UTC)
Θα προστεθούν, όταν ανέβουν στα Commons σχετικά αρχεία.--JTE Dimandix (συζήτηση) 16:31, 18 Νοεμβρίου 2018 (UTC)
thread_title:  Κενές θέσεις 

message: Μήπως θα μπορούσατε να τοποθετήσετε στις πηγές ακριβώς τα σημεία με τις πιο «ιδιαίτερες» πινακίδες;— ανυπόγραφο σχόλιο  .
Αν εννοείτε τις πινακίδες που αναφέρονται ως "Σπάνιες, ιδιαίτερες ή ανεπίσημες", είναι πινακίδες που δεν ορίζει ο ΚΟΚ, δηλαδή που της έχουν "βγάλει" αυτοί που τις έφτιαξαν, τι εννοώ, οι κατασκευαστές των εκάστοτε πινακίδων. Είναι καλό να αναφέρονται στο λήμμα, για την περίπτωση που (χτύπα ξύλο) κάποιος οδηγός που τις συναντήσει, να ξέρει τι σημαίνουν. Το "Απαγορεύεται η στάθμευση" με το αγγλικό "P", εμφανίζεται σε παρόδια οικίας και άλλους χώρους όπως γκαράζ. Πωλείται σε καταστήματα εργαλείων. Μάλιστα, έχω δει το εν λόγω σήμα και ως κανονική πινακίδα, με στύλο κλπ. Αναφέρω το σημείο που το είδα στο λήμμα της πινακίδας στα Commons. Την πινακίδα με την σημαία της Ευρωπαϊκής Ένωσης και το "ΕΛΛΑΣ" στο κέντρο δεν ξέρω κατά πόσον υφίσταται, δεν την έχω δει σε κανένα τελωνείο στο Google Street View, και ως πηγή χρησιμοποίησα μια κουκουρούκου σελίδα που την αναφέρει. Δεν ξέρω κατά πόσον ισχύει. Οι υπόλοιπες δεν ξέρω που είναι, εκτός από τις πινακίδες των λεωφορείων που υπάρχουν στην Λεωνίδου και την Μυλλέρου στο Κέντρο κάποιες από αυτές. Επικοινώνησα με αυτόν που τις ανέβασε και όρισε ως πηγές το Google Street View, χωρίς να μου πει που βρίσκονται (Με εξαίρεση των πινακίδων των λεωφορείων και την πινακίδα με το διπλό βέλος που θα αναφέρω παρακάτω.). Αλλά θα επικοινωνήσω μαζί του για να μου δώσει τις συντεταγμένες.
Αν εννοείς ΚΑΙ τις παλιές πινακίδες, αυτές έχουν άλλες πηγές. Εμφανἰστηκαν στην Agenta "Έσπερος" του 1965 και στα "Φύλλα ερωτήσεων διά τήν εξέτασιν υποψηφίων οδηγών αυτοκινήτων - μοτοσυκλετών και μοτοποδηλάτων" του 1976. Η πινακίδα του Τελωνείου αναφέρεται στο astynomia.gr και στο asxetos.gr. Η πινακίδα του Πειραιά-Πέραμα είναι ρέπλικα μιας άλλης του 1935 που βρίσκεται στο μουσείο των ΗΣΑΠ στον Πειραιά. Οι πινακίδα απαγόρευσης στάθμευσης και στις δύο πλευρές με το διπλό βέλος και η παλιά Π-3 υπάρχουν στο Google Street View, στην Δαμασκηνού 355, Περιστέρι (Αθήνα) (Μεταξύ περιπτέρου και στάσης ΟΑΣΑ, μπροστά από τους κίτρινους τηλεφωνικούς θαλάμους, προτείνω να την δεις από τις λήψεις του 2009 και του 2011, γιατί στις λήψεις του 2014, καλύπτεται) και Πατριάρχη Αθηναγόρα 1, Περιβόλια (Ρέθυμνο Κρήτης) (Πριν το κατάστημα Γρηγόρης Μικρογεύματα) σε κακή κατάσταση, σκουριασμένες, ξεθωριασμένες, με ετοιμόρροπους στύλους και γεμάτες αυτοκόλλητα. Ευχαριστώ για την επισήμανση για την έλλειψη ακριβούς τοποθεσίας κι εγώ θα φροντίσω να ενημερώσω τον αξιότιμο 244wiki για να προσθέσει τις συντεταγμένες. Α, και αφού τελειώσεις μια επισήμανση σε σελίδα συζήτησης, πριν πατήσεις Δημοσίευση, να βάζεις υπογραφή, πατώντας το κουμπί υπογραφής ή γράφοντας τέσσερις περισπωμένες--JTE Dimandix (συζήτηση) 14:09, 26 Νοεμβρίου 2018 (UTC)
thread_title:  Πηγές 

message: Νόμιζω ότι το λήμμα πρέπει να λέγεται "Πινακίδες οδικής σήμανσης της Ελλάδας", διότι:
1) Δεν υπάρχει λέξη "Οδοσήμανση", παρόλο που υπάρχει μία εταιρεία που παράγει τις εν λόγω πινακίδες με αυτό το όνομα.
2) Όλα τα άρθρα τις αναφέρουν ως "Πινακίδες σήμανσης", "Πινακίδες του ΚΟΚ", και στην καθομιλούμενη λέγονται απλά "Σήματα του ΚΟΚ" (ή σκέτο "Σήματα") ή "Ταμπέλες". Άρα, καλύτερα να λέγεται "Πινακίδες οδικής σήμανσης."
3) Το "στην Ελλάδα" δεν το θεωρώ ΟΚ. Στην Ελλάδα ουσιαστικά είναι σαν να λέμε ΟΛΕΣ τις πινακίδες (Που υπάρχουν χιλιάδες πιθανά σχεδιαγράμματα.). Γι' αυτό τον λόγο αφαίρεσα τις "ιδιαίτερες" πινακίδες, καθώς και επειδή αφενός είναι ανεπίσημες και αν βάλουμε κάθε ανεπίσημη πινακίδα θα σπαταλήσουμε πόρους του internet που μπορεί να μας χρειαστούν για το μέλλον, και δεύτερον δεν αναφέρονται σε κάποια πηγή, πλην του StreetView. Κι εγώ νόμιζα ότι πρέπει να αναφέρονται πιο παλιά, αλλά πλέον, όπως επικοινώνησα σχετικά με διαχειριστή εδώ, νομίζω πως έγινε κάποιο λάθος και ουσιαστικά μπερδέψαμε τα πάντα. Αντιθέτως, το "της Ελλάδας", αναφέρεται στα επίσημα έγγραφα της τροχαίας, του ΚΟΚ και του Υπουργείου. Και όπως πάντα λέω, "Το επίσημο είναι το καλύτερο".  Άλλωστε, το λήμμα λέει ξεκάθαρα "Όλες οι πινακίδες οδοσήμανσης έχουν θεσπιστεί από το Υπουργείο Υποδομών, Μεταφορών και Δικτύων και την Τροχαία Αστυνομία."
Εκτός από τον τίτλο, νομίζω ότι χρειάζεται μια βελτίωση η δομή του λήμματος, γιατί έτσι όπως είναι, μοιάζει με κατηγορία από τα Commons. JTE Dimandix (συζήτηση) 16:17, 3 Ιουνίου 2019 (UTC)
thread_title:  Στην Ελλάδα ή της Ελλάδας;+Άλλες λεπτομέρειες